കോണ്ഗ്രസ് വിട്ട പി.എസ്. പ്രശാന്ത് സിപിഎമ്മില് ചേര്ന്നു തിരുവനന്തപുരം : കോണ്ഗ്രസില് നിന്ന് പുറത്താക്കപ്പെട്ട മുന് കെപിസിസി സെക്രട്ടറി പി എസ് പ്രശാന്ത് സിപിഎമ്മില് ചേര്ന്നു. സിപിഎം സംസ്ഥാന സെക്രട്ടറി വിജയരാഘവനാണ് പാര്ട്ടി പ്രവേശനം പ്രഖ്യാപിച്ചത്. വാര്ത്താസമ്മേളത്തിനിടെയായിരുന്നു അപ്രതീക്ഷിത പ്രഖ്യാപനം. നേരത്തെ പ്രശാന്ത് ഇടതുപക്ഷത്തേക്ക് എത്തുന്നതുമായി ബന്ധപ്പെട്ട് ചര്ച്ചകള് നടക്കുന്നതായി റിപ്പോര്ട്ടുകളുണ്ടായിരുന്നെങ്കിലും നേതാക്കളുടെ ഭാഗത്തുനിന്ന് പ്രതികരണങ്ങളുണ്ടായില്ല. സിപിഎമ്മി ലേക്കോ എന്സിപിയിലേക്കോ പ്രശാന്ത് എത്തിയേക്കുമെന്നായിരുന്നു സൂചന. ഇതിനിടെയാണ് സിപിഎമ്മിന്റെ അപ്രതീക്ഷിത നീക്കം. അതേസമയം, പി എസ് പ്രശാന്ത് സിപിഐഎമ്മിലേക്ക് എത്തുന്നതോടെ നേതൃത്വവുമായി ഇടഞ്ഞു നില്ക്കുന്ന കൂടുതല് കോണ്ഗ്രസ് പ്രവര്ത്തകര് ഇടതുപക്ഷത്തേക്ക് എത്തുമെന്നാണ് നിരീക്ഷിക്കപ്പെടുന്നത്. Tags cpm p s pranth former congress leader shortlink